“Xalqlar doʻstligi” koʻkrak nishonini taʼsis etish toʻgʻrisida
(resolution, 2025-11-26)

Oʻzbekiston Respublikasi Prezidentining 2020-yil 2-martdagi PF-5953-son Farmoni bilan tasdiqlangan “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturi”da belgilangan vazifalar ijrosini taʼminlash maqsadida Vazirlar Mahkamasi qaror qiladi: 1. “Xalqlar doʻstligi” koʻkrak nishoni taʼsis etilsin. 2. Quyidagilar: “Xalqlar doʻstligi” koʻkrak nishoni toʻgʻrisidagi nizom 1-ilovaga muvofiq; “Xalqlar doʻstligi” koʻkrak nishoni va uning guvohnomasi tavsiflari 2 va 3-ilovalarga muvofiq tasdiqlansin. 3. Oʻzbekiston Respublikasi Markaziy bankining “Davlat belgisi” davlat unitar korxonasi Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasining buyurtmasiga asosan “Xalqlar doʻstligi” koʻkrak nishoni va uning guvohnomasi tayyorlanishini belgilangan tartibda taʼminlasin. 4. “Xalqlar doʻstligi” koʻkrak nishoni va uning guvohnomasini tayyorlash hamda mukofotlanganlarni taqdirlash bilan bogʻliq xarajatlar Oʻzbekiston Respublikasining Davlat budjeti mablagʻlari hisobidan qoplanishi inobatga olinsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi raisi R.D. Qurbanov zimmasiga yuklansin. 1. Mazkur Nizom “Xalqlar doʻstligi” koʻkrak nishoni (keyingi oʻrinlarda — koʻkrak nishoni) bilan taqdirlash tartibini belgilaydi. 2. Koʻkrak nishoni bilan yurtimizda yashayotgan barcha millat va elatlarning vakillari oʻrtasida millatlararo doʻstlik va totuvlik muhitining mustahkamlanishiga munosib hissa qoʻshgan, milliy madaniy markazlar va doʻstlik jamiyatlari faoliyati samaradorligini oshirish borasida fidokorona mehnat qilgan, shuningdek, xorijiy mamlakatlar xalqlari bilan doʻstlik va har taraflama hamkorlikni rivojlantirishda samarali natijalarga erishgan mahalliy va xorijiy davlat organlari xodimlari, nodavlat notijorat tashkilotlari, tadbirkorlik subyektlari, ijtimoiy soha va ommaviy axborot vositalari vakillari hamda chet eldagi vatandoshlar taqdirlanadilar. Koʻkrak nishoni bilan Oʻzbekiston Respublikasi fuqarolari, chet el fuqarolari va fuqaroligi boʻlmagan shaxslar, shuningdek, mahalliy va xorijiy tashkilotlari, nodavlat notijorat tashkilotlari, ijodiy jamoalar hamda boshqa yuridik shaxslar ham taqdirlanishi mumkin. Chet el fuqarolari va chet el yuridik shaxslarini taqdirlashga doir taqdimnoma tashabbuskor tashkilot tomonidan Oʻzbekiston Respublikasi Tashqi ishlar vazirligi bilan kelishilgan holda komissiyaga kiritiladi. 3. Koʻkrak nishoni bilan taqdirlash tartibi ushbu Nizomga ilova qilingan sxemaga muvofiq amalga oshiriladi. 4. Hududiy millatlararo munosabatlar sohasidagi davlat va nodavlat tashkilotlari, shuningdek, milliy madaniy markazlar va doʻstlik jamiyatlari har yili 1-mayga qadar koʻkrak nishoni bilan taqdirlash boʻyicha takliflarni Qoraqalpogʻiston Respublikasi Joʻqorgʻi Kengesi, tegishli mahalliy hokimliklar bilan kelishilgan holda yuqori turuvchi respublika organiga taqdim etadi. 5. Respublika darajasidagi davlat va nodavlat tashkilotlari, milliy madaniy markazlar va doʻstlik jamiyatlari takliflarni belgilangan tartibda oʻrganib chiqadi hamda har yili 1-iyunga qadar koʻkrak nishoni bilan taqdirlash boʻyicha taqdimnomalarni Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga (keyingi oʻrinlarda — qoʻmita) taqdim etadi. Koʻkrak nishoni bilan taqdirlash boʻyicha taqdimnomalarga nomzod haqida quyidagi hujjatlar bosma va elektron shaklda ilova qilinadi: maʼlumotnoma-obyektivka; tavsifnoma (annotatsiya); pasport nusxasi (16 yoshga toʻlmagan shaxslar uchun tugʻilganlik toʻgʻrisidagi guvohnomaning nusxasi); fotosurat (3x4 sm oʻlchamli) — 2 dona; shaxslar va tashkilotlarning soʻnggi uch yil davomida millatlararo doʻstlik va totuvlik muhitini mustahkamlash, milliy madaniy markazlar va doʻstlik jamiyatlari faoliyati samaradorligini oshirish, shuningdek, xorijiy mamlakatlar xalqlari bilan doʻstlik va har taraflama hamkorlikni rivojlantirish borasida amalga oshirgan ishlari boʻyicha maʼlumot. 6. Qoʻmita raisi tomonidan qoʻmita, Oʻzbekiston nodavlat notijorat tashkilotlari milliy assotsiatsiyasi, respublika hududida joylashgan milliy madaniy markazlar va doʻstlik jamiyatlari kabi tashkilotlarning vakillaridan iborat Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasining koʻkrak nishoni bilan taqdirlashga oid taqdimnomalarni koʻrib chiqish boʻyicha komissiyasi (keyingi oʻrinlarda — komissiya) tashkil etiladi. Komissiya yigʻilishida nomzodlar boʻyicha hujjatlar oʻrganilib, har yili 1-iyulga qadar eng munosib nomzodlar boʻyicha yakuniy xulosa qabul qilinadi. 7. Komissiyaning asosiy vazifasi mukofotga nomzodlarni tanlashda yuzaki yondashuvlarga yoʻl qoʻymasdan, adolat va xolislik mezonlariga koʻra komissiya yigʻilishlarining haqiqiy muhokamalar asosida oʻtkazilishini taʼminlagan holda mukofotga nomzodlar boʻyicha hujjatlarni Nizomda belgilangan muddatlarda sifatli va toʻliq tayyorlab, taqdim etishdan iborat. Komissiya tomonidan nomzodlarni koʻrib chiqishda quyidagilar inobatga olinadi: nomzodlarning mamlakatimizda millatlararo totuvlik, bagʻrikenglik va hamjihatlikni taʼminlash, shuningdek aholi oʻrtasida millatlararo doʻstlik va totuvlik muhitini mustahkamlash maqsadida amalga oshirgan faoliyati; milliy madaniy markazlar va doʻstlik jamiyatlari faoliyati samaradorligini oshirishdagi ishtiroki; xorijiy mamlakatlar xalqlari bilan doʻstlik va har taraflama hamkorlikni rivojlantirish borasidagi faoliyati; jamiyatda millatlararo totuvlik, bagʻrikenglik va hamjihatlik muhitini shakllantirishni targʻib qilish boʻyicha turli innovatsion samarali usullarning ishlab chiqilganligi. 8. Qoʻmita raisi oʻz tashabbusiga asosan Oʻzbekiston Respublikasi Tashqi ishlar vazirligi bilan kelishilgan holda qoʻmitaning xorijlik hamkorlari, chet eldagi turdosh tashkilotlar, xorijiy mamlakatlarning Oʻzbekistondagi elchixonalari va xalqaro tashkilotlar vakolatxonalari vakillarini millatlararo doʻstlik va totuvlik muhitini mustahkamlashga qoʻshgan munosib hissasi uchun koʻkrak nishoni bilan taqdirlashi mumkin. 9. Qoʻmita raisining koʻkrak nishoni bilan taqdirlash toʻgʻrisidagi buyrugʻi har yili 20-iyulga qadar chiqariladi. 10. Koʻkrak nishoni har yili 30-iyul — Xalqlar doʻstligi kuni arafasida qoʻmita raisi (yoki uning topshirigʻiga muvofiq boshqa masʼul shaxslar) tomonidan tantanali vaziyatda topshiriladi. 11. Koʻkrak nishoni bilan taqdirlanganlarga bazaviy hisoblash miqdorining toʻrt baravari miqdorida bir yoʻla toʻlanadigan pul mukofoti beriladi. Bir yoʻla toʻlanadigan pul mukofoti qoʻmitaga ajratiladigan Oʻzbekiston Respublikasining Davlat budjeti mablagʻlari hisobidan toʻlanadi. 12. Koʻkrak nishoni bilan taqdirlanganlar roʻyxati qoʻmitaning Internet jahon axborot tarmogʻidagi rasmiy veb-saytida va boshqa ommaviy axborot vositalarida eʼlon qilinadi. 13. Bir shaxs koʻkrak nishoni bilan bir marta mukofotlanadi. 14. Koʻkrak nishoni davlat mukofotlaridan keyin koʻkrakning chap tomoniga taqiladi. 15. Qoʻmita ushbu Nizomga muvofiq koʻkrak nishoniga tavsiya etilgan nomzodlar hujjatlarining xolis koʻrib chiqilishi uchun bevosita masʼuldir. 16. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari 1-bosqichHududiy millatlararo munosabatlar sohasidagi davlat va nodavlat tashkilotlari, milliy madaniy markazlar va doʻstlik jamiyatlari.Koʻkrak nishoni bilan taqdirlash boʻyicha takliflarni Qoraqalpogʻiston Respublikasi Joʻqorgʻi Kengesi, tegishli mahalliy hokimliklar bilan kelishadi.Kelishilgan nomzodlarni yuqori turuvchi respublika organiga taqdim etadi.Har yili 1-mayga qadar 2-bosqichRespublika darajasidagi davlat va nodavlat tashkilotlari, milliy madaniy markazlar va doʻstlik jamiyatlariTakliflarni belgilangan tartibda oʻrganib chiqadi hamda koʻkrak nishoni bilan taqdirlash boʻyicha taqdimnomalarni Oʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiga taqdim etadi.Har yili 1-iyunga qadar 3-bosqichOʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiOʻzbekiston nodavlat notijorat tashkilotlari milliy assotsiatsiyasi, respublika hududida joylashgan milliy madaniy markazlar va doʻstlik jamiyatlari kabi tashkilotlarning vakillaridan iborat koʻkrak nishoni bilan taqdirlashga oid taqdimnomalarni koʻrib chiqish boʻyicha komissiyani tashkil etadi.Komissiya yigʻilishida nomzodlar boʻyicha hujjatlar oʻrganib, eng munosib nomzodlar boʻyicha yakuniy xulosa qabul qiladi.Har yili 1-iyulga qadar 4-bosqichOʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasiKoʻkrak nishoni bilan taqdirlash toʻgʻrisida buyruq chiqaradiHar yili 20-iyulga qadar 5-bosqichOʻzbekiston Respublikasi Millatlararo munosabatlar va xorijdagi vatandoshlar masalalari boʻyicha qoʻmitasi raisi (yoki uning topshirigʻiga muvofiq boshqa masʼul shaxslar)“Xalqlar doʻstligi” koʻkrak nishoni bilan taqdirlaydi.Har yili 30-iyul — Xalqlar doʻstligi kuni arafasida “Xalqlar doʻstligi” koʻkrak nishoni (keyingi oʻrinlarda — koʻkrak nishoni) diametri 34 millimetrli doira shaklida boʻlib, mis qotishmasidan tayyorlanadi. Koʻkrak nishonining old tomoni pastki qismi markazida koʻtarilayotgan quyosh nurlari hamda hilpirab turgan Oʻzbekiston Respublikasining rangli bayrogʻi fonida zarhallangan Oʻzbekiston Respublikasi xaritasi hamda meridianlari va parallellarini aks ettirgan koʻk rangdagi Yer shari tasviri joylashgan. Uning yuqori qismida doʻstlik va erksevarlik ramzi boʻlgan Humo qushi tilla rangda tasvirlangan. Koʻkrak nishoni aylanasi boʻylab zarhal hoshiyali oq emal fonidagi doira bilan oʻralgan. Aylananing yuqori qismida harflarining balandligi 3 millimetr boʻlgan “XALQLAR DOʻSTLIGI” soʻzlari yozilgan. Uning pastki chetlari boʻylab faxr-iftixor va sharaf maʼnolarini ifoda etuvchi ikkita dafna yaprogʻi joylashtirilgan. Koʻkrak nishonining orqa tomonida Oʻzbekiston Respublikasining Davlat gerbi tasvirlangan. Koʻkrak nishonining qalinligi — 2,5 millimetr. Tasvirlar va yozuvlar qabariqdir. Koʻkrak nishoni old va orqa tomonlarining chetlari qavariq doira bilan oʻralgan. Koʻkrak nishoni halqa va ilmoqchalar yordamida pastki qismida dafna barglari tasvirlangan toʻgʻri toʻrtburchak shaklidagi qadagʻichga ulangan. Qadagʻichning eni — 26 millimetr, boʻyi — 24 millimetrdan iborat. Qadagʻich eni 22 millimetrli shoyi lenta bilan qoplangan boʻlib, har birining eni 4,4 millimetrli 5 xil rangdagi yoʻllardan iborat. Lentaning markazida oq rang, uning oʻng tomonida yashil va sariq ranglar, chap tomonida esa moviy va toʻq yashil ranglardagi yoʻllar ifodalangan. Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan. “Xalqlar doʻstligi” koʻkrak nishoni guvohnomasi (keyingi oʻrinlarda — guvohnoma) 160 x 110 millimetr oʻlchamdagi kitobcha shaklida boʻlib, 240 g/kv.m. qalinlikdagi ofset qogʻozdan tayyorlanadi. Guvohnomaning tashqi tomoni (birinchi va toʻrtinchi betlari) koʻk rangda boʻlib, plyonka bilan qoplangan. Guvohnomaning birinchi beti eni 7,5 millimetrli, ichki burchaklari aylana shaklida boʻlgan toʻq koʻk rangli hoshiya bilan oʻralgan. Guvohnomaning yuqori chekkasidan (birinchi beti) 35 millimetr pastda, markazda oraligʻi 3,5 millimetrli ikki satrdan iborat matn joylashgan. Birinchi satrda “XALQLAR”, ikkinchi satrda “DOʻSTLIGI” (katta harflarda, “Times new Roman Bolt” shrifti, 14 kegl), uchinchi satrda “koʻkrak nishoni” (“Times new Roman Bolt” shrifti, 14 kegl) soʻzlari yozilgan. Undan 6 millimetr pastda “GUVONNOMASI” (katta harflarda, “Times new Roman Bolt” shrifti, 17 kegl) soʻzi yozilgan. Yozuvlar toʻq koʻk rangda aks ettirilgan. Guvohnomaning ichki tomoni (ikkinchi va uchinchi betlari) “Tangir” tasviri tushirilgan och havo rangda boʻlib, ofset usulida chop etilgan. Ichki tomonining chap qismida (ikkinchi beti), markazda koʻkrak nishonining asliga teng oʻlchamdagi rangli tasviri aks ettirilgan. Guvohnomaning ichki oʻng tomoni (uchinchi beti) yuqori chekkasidan 8 millimetr pastda, markazda “GUVONNOMA” (katta harflarda, “Times new Roman Bolt” shrifti, 10 kegl) soʻzi hamda guvohnomaning tartib raqami uchun “№” belgisi va 15 millimetrli chiziq joylashgan. “GUVONNOMA” soʻzidan 11 millimetr pastda mukofotlangan shaxsning familiyasi, ismi va otasining ismini qayd etish uchun oraligʻi 8 millimetrli uchta chiziq tortilgan. Pastki chiziqdan 4 millimetr quyida, markazda oraligʻi 2 millimetrli ikki satrdan iborat matn joylashgan. Birinchi satrda “Oʻzbekiston Respublikasi Millatlararo munosabatlar va”, ikkinchi satrda “xorijdagi vatandoshlar masalalari boʻyicha qoʻmitasi raisining” (“Times new Roman Bolt” shrifti, 10 kegl) soʻzlari yozilgan; Undan 5 millimetr pastda oraligʻi 4 millimetr boʻlgan ikki satrdan iborat matn joylashgan. Birinchi satrda “20__ y. “___” ___________dagi”, ikkinchi satrda “____-sonli buyrugʻiga asosan” (“Times new Roman Bolt” shrifti, 10 kegl) soʻzlari yozilgan. Undan 5 millimetr pastda, markazda oraligʻi 5 millimetrli uch satrdan iborat matn joylashgan. Birinchi satrda “XALQLAR”, ikkinchi satrda “DOʻSTLIGI” (katta harflarda, “Times new Roman Bolt” shrifti, 12 kegl), uchinchi satrda “koʻkrak nishoni bilan mukofotlandi” (“Times new Roman Bolt” shrifti, 10 kegl) soʻzlari yozilgan. Soʻnggi soʻzlardan 9 millimetr pastda, chap tomonda “Qoʻmita raisi” (“Times new Roman Bolt” shrifti, 10 kegl) soʻzlari yozilgan.